**Харолд 220106**

**Тыныштықта өмір сүру**

**екіншісі**

***«Әрдайым ойын Саған бағыттаған***

***Әрі сенімін бір Өзіңе артқан***

***Жанды сақтайсың Сен тыныш, аман.***

***4Жаратқан Иеге сеніңдер әрқашан,***

***Құдай жартастай берік, мәңгі қорған.»***

***(Ишая 26:3-4)***

Киелі кітапта Құдай Өз Ұлын жоғалғандарды іздеп, құтқару үшін жібергені және «жоғалған» деген сөз - Құдай Ұлымен қарым-қатынас орнатқанға дейін бәрімізді сипаттайтын жалғыз сөз екендігі айтылған. Жаңа өсиетте, Оны бізді іздеуге баратын бақташы деп атайды; ал бізді тапқанда, Бағушымыз бізді балшық пен батпақтан көтеріп, аяғымызды қатты тасқа қоятыны туралы жазылған.

Бірақ Мәсіхтің істегені — керемет сыйлық. Сіз Бағушыға сенсеңіз, Құдай сізді Өз отбасына алып, асырап алады (Ғалаттықтарға 4:4-7). Бұл жақсы жаңалық. Келесі оқиғаны мысал ретінде келтіруге болады.

Екі араб баласы далада бірге қарумен ойнап жатқан еді, қару абайсызда атып шығып, балалардың бірін өлтірді. Баланың отбасы қорқыныштан қашып кеткен баланы іздеуге кірісті. Ал ол бала болса, шейхтің шатырына қарай жүгіріп кеткен еді. Шатырдың қазығын ұстап тұрып, көзіне жас алып, бала одан мейірім сұрайды, шейх балаға рақым етіп: «Мен сені қорғаймын; Менің шатырыма кір» деді. Біраз уақыттан кейін ашулы жұрт жиналып, оның өлтірілуін талап етті. Сонда ғана шейх өлген бала - өзінің ұлы – жалғыз ұлы екенін түсінді. Ал ол болса, оны өлтірген баланың өмірін сақтап қалып, оны қорғаймын деп сөз берген еді.

Ол сол жерде таң қалып, ашулы және не істерін білмей тұрып қалды. Сосын ол ақырын сөйлеп: «Мен бұл балаға уәде берген едім. Бұл баланың өмірін сақтап қаламын. Бірақ мен оны алып, өз ұлымдай өсіремін» және ол дәл солай істеді.

Дәл осылай, сіз де өзіңізді Құдайдың қорғауында, Оның панасында таба аласыз. Оның Ұлы сіздің мәңгілік өмірге ие бола алуыңыз үшін өлді. Және бұл әлемде сіздің мазасыз жүрегіңізге тыныштық әкеле алады.